Máramaros, te csodás | Kolozsvári Rádió
Máramaros, te csodás
etichete: Máramaros, National Geographic, sajtó/média, turizmus
Máramarost ajánlja a turistáknak 2015 egyik legérdekesebb célpontjaként a National Geographic. A nemzetközi folyóirat a 20 ajánlott turisztikai látnivaló közé sorolta a térséget.
A cikkben hangsúlyozzák: Máramaros egy olyan vidék, ahol még hagyományos mesterségeket űznek az emberek, és ahol a fafeldolgozás köré épül a társadalom. A helyi látnivalók közül kiemelik az UNESCO-listán szereplő fatemplomokat, a faragott kapukat, a szaploncai vidám temetőt, illetve több helyi kulturális rendezvényt: így a Gesztenye napokat, amelyet Nagybányán rendeznek meg. Máramaros bemutatásából nem hiányoznak a hegyi turistaútvonalak sem.